Argentėnos himna pėrmėnė versėjė „El 25 de Mayo“ atlėkta vaidėnėmė „Casa de Comedia“ 1812 m. gegožės 24 d. vagol Luisa Ambrosėje Moranties žuodios ėr Blaso Pareras mozėka. Ana patė naktė remdamasės ėšgėrstu himnu, Vicentė Luopesas pradiejė rašītė „Marcha Patriótica“. 1813 m. gegožės 11 d. Generalėnė Kuonstėtocėnė Asambliejė pritarė pasiūlītam himna pruojektou ėr ipareiguojė Blasa Parera sokortė mozėka. Ispans B. Parera, bandīdams ėšvengt pruoblemu so Ispanėjės karaliom atsisakė, ale kumet Asambliejė priguorėjė smertėis bausmė, ans sokorė par vėina nakti. Ožbėngts himns pėrma karta atlėkts arėstuokratės Mariquita Sánchez de Thompson nomūsė 1813 m. gegožės 14 d., o vėišā pristatīts gegožės 25 d., kap „Canción Patriótica“. 1847 m. parvadints i „Himno Nacional Argentino“. 1900 m. kuova 30 d. prezidėnta Julio Roca nutarėmo valstībėnis himnos sotrompėnts (palikts pėrms ėr paskotėnis puosms) muotīvoujont, ka taikuos čiesu ožtenk ė trompesnė varėjanta.